cyanic-selkie/wikianc huggingface dataset:
Ytre Suløens Jass-ensemble
Konserter og plateinnspillinger
Et barbershop-tilsnitt er å finne på KKV-utgivelsene Til Oslo for å gjera seg feit! utgitt sammen med Det Norske Kammerkor og med tekster av Geirr Lystrup (1980), samt SKRUK-samarbeidsplatene Kvite som negrar (1981) og Hallelujazz (1984). De ga ut A stone for Bessie Smith (1987) med Barbara Ann Shorts. På In different colors spilles mer moderne jazz (1984)
På Herman Records utkom så
Santiago de Compostela
Santiago de Compostela er en by i Spania, og hovedstad i den autonome regionen Galicia nordvest i landet. Byen er et kjent pilegrimsted for europeiske katolikker. Dette fordi man i år 813 oppdaget en grav man antok tilhørte Apostelen Jakob. Han ble henrettet i Jerusalem i år 44, men levningene skal ha blitt ført til Compostela der han i en periode hadde virket. Både byen og pilegrimsveien dit (Jakobsveien, sp. Camino de Santiago) gjennom Frankrike og Spania står oppført på UNESCOs liste over verdens kulturarv.
Navnet «Compostela» mener man kommer av det latinske campus stellae – «stjernens egn», og Santiago de Compostela blir slik «St. Jakob i Stjernens Egn». Apostelens levninger ble etter folketroen begravet der en gjeter hadde sett en stjerne, og en kirke ble etter hvert bygget over graven. Senere ble denne kirken erstattet med Santiago de Compostela-katedralen som står i dag (påbegynt sent på 1000-tallet).
Compostela har i dag i overkant av 90 000 innbyggere. Byen har også et universitet, og var Europeisk kulturhovedstad i 2000.
Branda Castiglione
Branda Castiglione (født 4. februar 1350, død 3. februar 1443) var en av Den katolske kirkes kardinaler. Han var biskop av Piacenza.
Han ble kreert til kardinal (pseudokardinal) den 6. juli 1411 av motpaven Johannes XXIII, med San Clemente som tittelkirke.
Blagovesjtsjensk kullkraftverk
Blagovesjtsjensk kullkraftverk (russisk: Blagovesjtsenskaja TETs) er et varmekraftverk med en installert produksjonskapasitet på 404 MW, beliggende utenfor Blagovesjtsjensk (betyr «Bebudelsen») ved Amur-elva i provinsen Amur oblast, østlige Russland. Anlegget eies av Amurenergo.
Kraftpros\duksjonen er inntil 2.000 GWt årlig. Anlegget leverer også lokal fjernvarme, med inntil 1.005 Gcal/t effekt (ca 175 MW), og leveranse av inntil 2,5 millioner Gcal per år.
Brenselskilden er brunkull. Anlegget ble planlagt fra 1966 og byggearbeidene påbegynt i 1970, første byggetrinn stod ferdig i 1976. Kraftverket ble igjen fornyet med mer moderne enheter installert i 1976, 1985 (250 MW), 1994, 1999 (280 MW), og 2016 (404 MW).
Alice Springs
Alice Springs er en by i Nordterritoriet i Australia. Byen hadde 24,753 innbyggere i 2016. Alice Springs er den neste største byen i Nordterritoriet, etter territoriehovedstaden Darwin.
Alice Springs ligger 576 moh, og er nær det geografiske senter av Australia. Den er like fullt en av Australias mest isolerte byer, avtstandsmessig betraktet, med ca. 1500 km til Darwin i nord, og Adelaide i sør.
Grunnlaget for byen kom med etableringen av en transkontinental telegraflinje mellom Adelaide og Darwin, da man måtte ha en repeteringsstasjon mellom de to kystene. Lokaliteten ble valgt på grunn av at det var like langt til begge byene, samt at man fant en permanent vannkilde i den ellers tørre Todd River. Telegraflinjen var ferdig i 1872. Byen fikk sitt navn etter Alice Todd - konen til postsjefen i Sør-Australia, Charles Todd som også gav navn til elven. Bosettingen var imidlertid kjent som Stuart frem til 1933.
Først da det ble oppdaget gullforekomster 100 kilometer fra Alice Springs i 1887 ble det til at større bosetninger kom til området.
Kommunikasjon
Siden 1929 har Alice Springs hatt jernbaneforbindelse sørover, og i 2004 ble jernbanelinjen forlenget nordover til Darwin. Passasjertoget The Ghan har ukentlige avganger til Darwin og Adelaide hele året.
Christian Rasmussen
Christian Vilhelm Rasmussen (født 25. november 1846 i Skrodsbjørg ved Køge, død 1918) var en dansk-grønlandsk filolog, prest og språkforsker, i byen Ilulissat (Jakobshavn).
I 1873 flyttet han som ordinert misjonær til Ilulissat i Nord-Grønland, etter at han året før tok teologisk embedseksamen i Herlufsholm.
Hans første kone døde etter kun et år på Grønland, samtidig døde deres barn, som var kun et spedbarn. Han ble også selv alvorlig syk, og måtte tilbringe vinteren hjemme i Danmark.
Da han kom tilbake til Grønland for å fortsette sitt virke møtte han sin andre kone, som var grønlandsfødt, Sofie Lovise Rasmussen, født Fleischer. Hun var datter av kolonialbestyrer Knud Fleischer.
Sammen med Sofie fikk han sønnen Knud Rasmussen, som ble polarforsker og utforsket Grønland på mange ekspedisjoner. Knud samlet mye informasjon om grønlenderne. Christian hadde også selv grønlandske gener; hans bestemor (Susanne) var grønlandsk, og var gift med kolonibestyrer Johannes Winding.
Rett ved Zionskirken i Ilulissat ligger det som i dag er Jakobshavns Museum. Denne bygningen ble oppført i 1847 for å være Nordgrønlands Seminarium, men dette ble nedlagt i 1875 på grunn av mangel på elever. Da ble bygningen gjort om til prestebolig, og her bodde Christian Rasmussen.
Han flyttet hjem til Danmark i 1895, og ble året etter sokneprest for menighetene Lynge og Uggeløse, på Nord-Sjælland.
Masaier
Ifølge egen muntlig historie stammer masaiene fra nedre Nildalen, nord for Turkanasjøen. De skal ha begynt vandringene sørover omkring år 1400, og etter 3–4 århundrer ha havnet opp på sitt nåværende sted, der de skal ha fortrengt andre folkeslag med makt etter sin ankomst.
I 2009 ble det anslått å være snaut 1,3 millioner masaier i verden, hvorav cirka 842 000 i Kenya.
Masaiene er blant de best kjente afrikanske folkeslagene utenfor Afrika, noe som trolig har sammenheng med moderne massemedias store interesse for dyrelivet i det området der masaiene bor. Folket opprettholder fortsatt mange av sine kulturelle tradisjoner, samtidig som masaiene også deltar i samfunnslivet lokalt. De er et høyt folkeslag, mennene har en gjennomsnitts-høyde på 185cm.
De er dyktige guider for turistene med sin forståelse for dyrelivet og sin evne til å oppdage dyr på lang avstand. Før var dette en jobb for kun mennene men nå har også noen kvinner blitt guider.
Masaier bor i små hus laget av en blanding av leirjord, kumøkk og aske rundt et reisverk av pæler og greiner. De er gjerne er bygget sammen i små, lukkede landsbyer kalt «enkanger». Husene bygges av kvinnene, kuene melkes og de daglige gjøremålene i hjemmet utføres av dem. Guttene og noen jenter gjeter flokkene med kuer. Mens mennene sikrer området og hjelper til med kuene. En manns rikdom regnes etter hvor mange kuer han har. I henhold til Masai-religionen tilhører alle kuer i verden Masaiene.
Tradisjonelt holder masaiene en variant av zebukveg, men også sauer og geiter er vanlig. Sauen kalles rød masaisau og er av typen tykkhalesau, en type sau som lagrer kroppsfettet i bakparten, omtrent som dromedaren lagrer det i en pukkel. Det gjør sauen mer tålig i tørketiden, da den kan tære på fettreserven i bakparten. Masaier lager ild ved hjelp av to trestykker, et av en hard tresort og et av en myk tresort
Godzilla vs. Mechagodzilla
Godzilla vs. Mechagodzilla er en japansk film fra 1974 regissert av Jun Fukuda. Dette er den fjortende filmen om det klassiske filmmonsteret Godzilla.
Handling
I Okinawa får en Azumi-prestinne en visjon om at en by snart kommer til å bli ødelagt av et gigantisk monster. I mellomtiden oppdager Masahiko Shimizu en type metall som ikke finnes på jorden, og tar den med til professor Miyajima for undersøkelse. En utgravning ledet av Masahikos bror Keisuke avdekker et kammer fylt med eldgamle gjenstander og et vegg-maleri som bærer en illevarslende profeti: "Når et svart fjell dukker opp over skyene, vil et enormt monster oppstå og forsøke å ødelegge verden. Men når den røde månen setter seg og solen går opp i vest, skal to monstre dukke opp for å redde folket"
Keisuke møter arkeolog Saeko Kaneshiro, som oversetter profetien og tar en statue som ligner monsteret Kong Caesar for å studere videre. To menn følger etter dem, hvor den ene påstår å være reporter. Den andre mannen prøver å stjele statuen, men mislykkes og flykter. Godzilla kommer snart fra fjellet Fuji-san, og begynner en destruktiv herjing. Et annet monster, Anguirus, konfronterer Godzilla, men blir nesten drept og tvunget til å trekke seg tilbake. Men Anguirus påførte et sår som avslørte et skinnende, metallisk lag under Godzillas skinn.
Godzillas herjinger fortsetter, frem til en annen Godzilla dukker opp og slåss mot den. Det avsløres at den første Godzilla var en Mechagodzilla, en massiv robot bevæpnet med avanserte våpen. Den virkelige Godzilla er hardt skadd, men påfører Mechagodzilla litt skade før begge monstrene trekker seg tilbake. Keisuke og Saeko tar statuen tilbake til tempelet, men blir konfrontert av den samme tyven nok en gang. Under kampen smelter huden på den fremmede ansiktet og avslører et ape-lignende ansikt.
Masahiko, Miyajima og datteren Ikuko utforsker hulen hvor metallet først ble oppdaget, Men de blir fanget av ape-lignende romvesener, som planlegger å bruke Mechagodzilla for å erobre jordkloden. Deres leder, Kuronuma, tvinger Miyajima til å reparere roboten. Neste morgen resulterer en måneformørkelse i en rød måne og en luftspeiling, noe som skaper illusjon om at solen stiger opp i vest. De møter en prestinne og hennes bestefar og plasserer statuen i tempelet, og avslører kong Cæsars hvilested. Prestinnen synger for å vekke kong Caesar, og Godzilla dukker opp kort tid senere.
Ligue 1 1983–1984
Ligue 1 1983–84 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Roseordenen (biologi)
Se teksten
Rosales eller Roseordenen er en orden av Rosidae, som grupperes i underkladen Fabider (Eurosidae I). Ordenen inneholder i dag 9 familier, men i det eldre Cronquist-systemet før 1998 ble hele 25 plantefamilier tilordnet gruppen. Flere av disse er nå flyttet til andre ordener innen den store kladen Rosidae.
Blant de mer enn 8 750 artene finnes alm, gummifikentre, hamp, plomme, aprikos, fersken, nektarin, mandel, jordbær, rogn, kirsebær, morell, og trollhegg. Hele sju av familiene i ordenen er representert naturlig i norsk flora.
Taksonomi
De 9 familiene som anerkjennes i APG II-systemet, omfatter:
Abakan kullkraftverk
Abakan kullkraftverk (russisk: Abakanskaja TETs) er et varmekraftverk med en installert produksjonskapasitet på 270 MW, beliggende utenfor Abakan i Khakasia, i asiatisk Russland. Anlegget leverer også fjernvarme.
Brenselskildene er brunkull fra Borodino. Anlegget ble påbegynt i 1977, og stod ferdig i 1982 (første byggetrinn). Anlegget eies av TGK-13.
Curuá
Curuá er en kommune i delstaten Pará i nordregionen av Brasil.
Port Augusta (Sør-Australia)
Port Augusta er en by i delstaten Sør-Australia i Australia. Port Augusta ligger på østkysten av Eyrehalvøya, 322 km nord for delstatshovedstaden Adelaide. Innbyggertallet er 13 897 (2006).
Port Augusta har en naturlig havn og ble grunnlagt 24. mai 1852 av Alexander Elder og John Grainger. Havnen ble oppkalt etter Augusta Sophia, Lady Young, hustruen til Sør-Australias guvernør, Henry Edward Fox Young.
Kommunikasjon
Byen har jernbanestasjon med passasjertog både i retning nord-sør til Darwin/Adelaide (The Ghan) og øst-vest til Sydney/Perth (Indian Pacific). Operatør av passasjertogene er Great Southern Rail. Port Augusta er også den ene av endestasjonene på den smalsporede museumsjernbanen Pichi Richi Railway som går østover til Quorn.
Søtvierordenen
Se teksten
Solanales er en orden av blomsterplanter.
Jacques Chaban-Delmas
Jacques Chaban-Delmas (født 7. mars 1915 i Paris, Frankrike – død 10. november 2000 i Paris) var en fransk gaullistisk politiker. Han var motstandsmann under annen verdenskrig, satt i flere regjeringer og var Frankrikes statsminister 1969–1972.
Bakgrunn
Chaban-Delmas kom fra en borgerlig familie, og studerte jus og politikk. Etter studietiden gjorde han militærtjeneste og virket en kort stund som journalist.
Karriere
I 1941 arbeidet han i Ministeriet for industriproduksjon under Vichy-regimet. To år etter tilhørte han finansinspektørenes eksklusive kadre, men fungerte imidlertid samtidig under dekknavnet «Chaban» som kontaktmann for motstandsbevegelsen (Résistance) til Charles de Gaulle i London og senere i Alger. Som leder av de militære motstandsaksjoner for Comité français de la libération nationale var Chaban-Delmas aktiv i motstandsarbeidet. Som 29-årig ble han brigadegeneral i den franske arme og rykket etter en ukes kamp inn i Paris da hovedstaden ble befridd fra den tyske okkupasjon. Samme år ble han krigsminister i den nye franske regjering.
Han var fra første stund med i den gaullistiske bevegelse. I 1945 ble han generalsekretær for Informasjonsministeriet. Et år etter var Chaban-Delmas representant for det radikale parti i den franske nasjonalforsamling, men gikk etter kort tid over til det gaullistiske Rassemblement du peuple français (RPF).
Chaban-Delmas satt som minister for offentlige arbeider, transport og reiseliv fra juli 1954 til august 1955, Statsråd for bolig-og gjenoppbygging i september og november 1954. Ved årsskiftet 1957-1958 hadde han rollen som forsvarsminister for de bevæpnede franske styrker og i tillegg satt han som statsminister i Frankrike mellom 1969 og 1972.
Han fungerte som statsminister under den franske presidenten Georges Pompidou i perioden mellom 1969 og 1972. I tillegg, var han i nesten et halvt århundre, borgermester i havnebyen Bordeaux mellom 1947 og 1995, og han satt som minister for bystyret i Gironde, departementet som byen Bordeaux er en del av.
Chaban-Delmas deltok i grunnleggelsen av partiet Union pour la nouvelle République (UNR) og han ble valgt, mot president Charles de Gaulle vilje, til leder av den franske nasjonalforsamlingen. Han holdt denne stillingen frem til slutten av Charles de Gaulles presidentperiode i 1969. I motsetning til enkelte andre gaullister som f. eks. Jacques Soustelle, støttet han opp om Charles de Gaulles politikk for å få avsluttet den algeriske frigjøringskrigen mot Frankrike.
Chaban-Delmas pensjonerte seg fra det politiske liv i 1995, mot slutten av sin åttende periode som ordfører i byen Bordeaux. Han døde i 2000 i en alder av 75 år.
Stade Chaban-Delmas, som er en fotball og rugby-stadion i Bordeaux, er blitt oppkalt til ære for Jacques Chaban-Delmas.
Grumman Aircraft Engineering Corporation
Grumman Aircraft Engineering Corporation, senere Grumman Aerospace Corporation, var en ledende produsent av militære og sivile luftfartøyer i det 20. århundre. Virksomheten ble grunnlagt i 1929 av Leroy Grumman og Jake Swirbul. Selskapet opphørte å eksistere som selvstendig foretak i 1994 da det ble kjøpt opp og fusjonert med Northrop Corporation som dannet Northrop Grumman.
Håndball-EM 1998 for kvinner
Håndball-EM 1998 for kvinner (det tredje) ble arrangert mellom 11. desember og 20. desember 1998 i Nederland. Arenaene var lokalisert i Amsterdam og 's-Hertogenbosch.
4.
5.
6.
7.
8. Makedonia
9.
10.
11.
Engolasters (innsjø)
Engolasters er en innsjø på 1616 meters høyde i kommunen Encamp i Andorra. Den har samme navn som landsbyen Engolasters i nabokommunen Escaldes-Engordany. Innsjøen er 17 meter dyp. Elven Engolasters renner ut i innsjøen og fortsetter inntil den flyter inn i Valira d'Orient.
Innsjøen ble i årene 1930-34 oppdemmet for vannkraftformål. Den fikk da tilførsel av vann fra elvene Valira d'Orient og Madriu gjennom tunneler. Kraftverket ble åpnet i 1934.<ref name="enciclopedia"
Engolasters er et populært utfartsmål. Det er ørretfiske i innsjøen. Det går taubane opp til innsjøen. Ved innsjøen står antennene til Radio Andorra.
Edsbruk
Edsbruk er et tettsted i Västervik kommune i Kalmar län i Småland i Sverige. I 2010 hadde tettstedet 300 innbyggere.
Ove Andersen
Ove Andersen (født 5. mai 1878 i Arendal, død 21. juni 1928) var en norsk høyesterettsadvokat, sorenskriver og stortingsrepresentant for partiet Høyre.
Texas County
Texas County er navnet på to fylker i USA:
Ove Andersen
Bakgrunn
Andersen ble født i Arendal og var sønn av sorenskriver Ove S. Andersen (1841–1923) og Hildborg Elisabeth Conradi (1855–1878). Han ble utdannet cand.jur. i 1901. Han var overrettssakfører i Arendal fra 1903 til 1910, deretter høyesterettsadvokat. Han ble utnevnt til sorenskriver i Nedenes 12. november 1926. Han giftet seg i 1912 med Margarethe Ugland Kløcker (1890-1947) fra Arendal, av adelslekten Kløcker.
Vincent Eye Færavaag
Vincent Eye Færavaag (født 19. november 1941) er en pensjonert fisker bosatt på Stord. Færavaag var på 1980-tallet en ledende ideolog for mange av de fremste aktivistene i Norsk Målungdom. Målungdommene søkte råd og rettledning fra Færavaag ved flere anledninger. Færavaag spilte således en sentral rolle i den harde kampen som på denne tida pågikk mellom «de nasjonale» og «de sosiale» i målbevegelsen. Færavaag er i dag styremedlem i Stord Mållag og leder for Stord Høgnorsklag.
På 1970- og 1980-tallet var han aktiv i ml-bevegelsen, men sammen med åtte andre personer meldte Færavaag seg ut av AKP(m-l) i januar 1984. Begrunnelsen fra de ni var at «AKP er blitt for lite revolusjonært».
Sildreordenen
se tekst
Saxifragales er en orden av blomsterplanter. Blant de mer enn 2000 artene finnes bitterbergknapp, rødsildre, katsura og stikkelsbær.
Systematikk
I APG III-systemet inneholder ordenen familiene (alfabetisk etter latinsk navn):
I Cronquist-systemet var disse familiene delt mellom ordnene Rosales, Hamamelidales og Haloragales. De later imidlertid til å forme en monofyletisk gruppe, beslektet med rosidene og asteridene.
British Westinghouse
British Westinghouse Electrical and Manufacturing Company var et datterselskap av det amerikanske Westinghouse Electric and Manufacturing Company. British Westinghouse ble i 1919 datterselskap av Metropolitan Vickers; og etter at Metropolitan Vickers ble sammenslått med British Thomson-Houston i 1929, ble det en del av Associated Electrical Industries (AEI) in 1959. I 1967 ble AEI tatt over av The General Electric Company.
George Westinghouse etablerte British Westinghouse i 1899 med kapital fra eget selskap og en mindre andel fra andre investorer. Selskapet første fabrikk ble påbegynt samme år i Trafford Park, Manchester. Produksjonen startet i 1902, samme år som konkurrenten British Thomson-Houston (BTH). General Electric var majoritetseier av BTH og konkurransen mellom BTH og British Westinghouse speilet moderselkapene GE og Westinghouse i USA.
I 1917 fikk det britiske selskapet Metropolitan Carriage Wagon Company akjsemajoriteten i selskapet. Samme året innledet selskapet et samarbeid med Vickers og navnet ble endret til Metropolitan Vickers. Vickers fikk kontroll over selskapet i 1919 da Metropolitan Carriage ble solgt til selskapet.
Eight Legged Freaks – Kjempeedderkoppene angriper!
Handling
I en liten gruveby et sted i Cochise County i Arizona bygges et liste kjøpesenter, og det blir satt en stopper for kultur slik vi kjenner den i dag. Akkurat i det den lenge fraflyttede eks-innbyggeren Chris McCormack kommer tilbake til byen for å redde farens gruve, opplever en særing som samler edderkopper som hobby at edderkoppene stikker av fra burene sine, og muterer som en følge av «edderkoppsteroidene» mannen har gitt dem tidligere.
Tittel
Filmen skulle opprinnelig hete Arach Attack, men likheten til tittelen «Iraq Attack» gjorde at tittelen ble upassende så nær starten av krigen i Irak.
Tittelen «Eight Legged Freaks» er fra en replikk Arquette improviserte i filmen.
Inspirasjon
Filmens regissør, Ellory Elkayem, fikk ideen til filmen etter å ha laget en kortfilm i 1997, Larger than Life, som også handlet om å slåss mot edderkopper. Filmen er imidlertid ikke basert på H.G. Wells' novelle «The Valley of Spiders».
Hjorted
Hjorted er et tettsted i Västervik kommune i Kalmar län i Småland i Sverige. I 2010 hadde tettstedet 324 innbyggere.
Start a War
Start a War er det fjerde studioalbumet til heavy metal-bandet Static-X. Det ble gitt ut 14. juni 2005, og det markerte returen til den originale gitaristen, Koichi Fukuda. Han spilte ikke gitar på plata, men hjalp til med programmeringen. Nick Oshiro, tidligere trommeslager i Seether, stod for trommingen på Start a War, og dette var Oshiros første opptreden på et Static-X-album.
Fylkesvei 1320
Fylkesvei 1320 går mellom Aremark kirke og Fossby i Aremark.
Frem til 2019 hadde veien betegnelsen fylkesvei 863.
Arkagalinsk GRES kullkraftverk
Arkagalinsk GRES kullkraftverk (russisk: Аркагалинская ГРЭС = Arkagalinskaja GRES) er et varmekraftverk med en installert produksjonskapasitet på 224 MW, beliggende utenfor landsbyen Mjaundzja i Magadan oblast, i det nordøstlige asiatisk Russland. Anlegget leverer også fjernvarme med inntil 151 Gcal/t effekt.
Brenselskilden er steinkull. Kraftverkets utbygging ble påbegynt i 1950, og stod ferdig i 1955 (første byggetrinn). Anlegget ble videre modernisert i 1975, og eies av Magadanenergo.
Curuçá
Curuçá er en kommune i delstaten Pará i nordregionen av Brasil.
Bobbie Friberg da Cruz
Bobbie Friberg da Cruz (født 16. februar 1982 i Göteborg) er en svensk fotballspiller som spiller for Norrköping.
Guillaume Fillastre
Guillaume Fillastre (født 1348, død 6. november 1428) var en av Den katolske kirkes kardinaler.
Han ble kreert til kardinal («pseudokardinal») den 6. juli 1411 av motpaven Johannes XXIII.
USS «Jeannette»
USS «Jeannette», opprinnelig HMS «Pandora», var en kanonbåt i Royal Navy og ble kjøpt i 1875 av Allan Young før hans arktiske reise i 1875–76. Skipet ble senere kjøpt av James Gordon Bennett jr., eieren av New York Herald, og døpt «Jeannette». Bennet var en arktisk entusiast, og han samarbeidet med og fikk bistand av regjeringen med å sette sammen en ekspedisjon til Nordpolen gjennom Beringstredet.
Ved Mare Island Naval Shipyard ble «Jeannette» utstyrt med nye kjeler og annet utstyr. Skroget ble betydelig forsterket for å kunne tåle navigasjon i arktiske farvann.
«Jeannette» skulle seile under marinen og følge marinens regler og disipliner, selv om hun var privateid. Mannskapet bestod av 30 offiserer og menn, samt tre sivile. Skipet inneholdt det siste innen vitenskapelig utstyr; og i tillegg til å nå Nordpolen gjennom Beringstredet, var vitenskapelige observasjoner en viktig del av ekspedisjonens mål.
Anskaffelse og ombygging
I mars autoriserte kongressen deltakelse fra marineoffiserer på ekspedisjonen, og orlogskaptein George Washington DeLong – en veteran innen arktiske utforskninger – ble med Bennet til Europa for å skaffe et skip. Etter at «Jeannette» ble valgt, og døpt, seilte DeLong henne fra Le Havre til San Francisco, California i løpet av sommeren og høsten 1878.
Arktisk reise
8. juli 1879 seilte «Jeannette» ut fra San Francisco, og den amerikanske flåteministeren hadde tillagt henne, i tillegg til de opprinnelige oppgavene, å lete etter den forsinkede svenske ekspedisjonen i skipet «Vega». Ekspedisjonen, ledet av Adolf Erik Nordenskiöld, hadde lykkes i å passere Nordøstpassasjen. «Jeannette» presset på nordover mot Norton-sundet i Alaska og sendte den siste kommunikasjonen med Washington før hun startet nordover fra St Lawrence-bukta i Sibir den 27. august.
Skipet seilte på tvers av Tsjuktsjerhavet og så Heraldøya 4. september. Kort tid etter ble hun fanget i pakkisen nær Vrangeløya. I de neste 21 månedene drev «Jeannette» vestover og stadig nærmere DeLongs mål, selve Nordpolen. Han beskrev i journalen de viktige vitenskapelige hendelsene gruppen utførte. I mai 1881 ble to øyer oppdaget og navngitt; Jeannetteøya og Henriettaøya. I juni ble Bennettøya øya oppdaget og hevdet for USA. Om natten den 12. juni begynte trykket fra isen å bli for stort, og «Jeannette» begynte å knuses. DeLong og hans menn begynte å losse forsyninger og utstyr ut av skipet og over på isen, og neste morgen sank «Jeannette».
Loftahammar
Loftahammar er et tettsted i Västervik kommune i Kalmar län i Småland i Sverige. I 2010 hadde tettstedet 404 innbyggere.
Dom Eliseu
Dom Eliseu er en kommune i delstaten Pará i nordregionen av Brasil.
Guglielmo Carbone
Guglielmo Carbone (død 1418) var en av den katolske kirkes kardinaler. Han var biskop av Chieti.
Han ble kreert til kardinal («pseudokardinal») den 6. juli 1411 av motpaven Johannes XXIII, med Santa Balbina som tittelkirke.
Engolasters (sted)
Det har en kirke, San Miguel de Engolasters, som er fra første halvdel av 1100-tallet. Den har en kampanile i lombardisk stil. Deler av det originale interiøret er bevart i Museu Nacional d'Art de Catalunya i Barcelona.
Nord for stedet, like over grensen til kommunen Encamp, ligger innsjøen Engolasters.
Gilles Deschamps
Gilles Deschamps (på latin: Aegidius Campensis; født ca. 1350 i Rouen i Frankrike, død 15. mars 1413 samme sted) var en av Den katolske kirkes kardinaler.
Bakgrunn
Han var sønn av Robert Deschamps, borgermester av Rouen, og hans hustru Thomasse de Maudétour.
Prest
Deschamps var kannik i Rouen og med på å forhandlingene med motpaven Benedikt XIII med det mål å få ham til å abdisere. Han var skriftefar og alymosiar for kong Karl VI av Frankrike.
Jean Gerson studerte ved universitetet i Paris under både Deschamps og D'Ailly.
Biskop
Gilles Deschamps ble utnevnt til biskop av Coutances i 1408. Han deltok ved konsilet i Pisa i 1409, i sin egenskap som biskop, og som ambassadør for den franske konge.
Kardinal
Gilles Deschamps ble kreert til kardinal («pseudokardinal») den 6. juli 1411 av motpaven Johannes XXIII.
Vanlig kornbladbille
Vanlig kornbladbille (Oulema melanopus) er en av billene i delgruppen (underfamilien) hornbladbiller i familiegruppen bladbiller. Den er en av tre arter i Norge fra slekten Oulema.
Utbredelse
Vanlig kornbladbille finnes sør i Norge, nesten hele Europa, utenom helt i nord. Den er utbredt på den nordlige halvkule, i Asia og Nord-Amerika.
Utseende og levevis
Vanlig kornbladbille er 4-5,5 mm lang. Dekkvingene er metallisk blå eller grønn, med tydelige punktrekker. Hele brystkjoldet (pronotum) samt beina, unntatt føttene er røde. Hodet er fremstrakt og mørkt. Brystskjoldet mye smalere enn dekkvingene.
Den lever på ulike slags gress, også på ulike slag korn, men er opptrer vanligvis ikke så tallrik at den gjør betydelig skade. Vanlig i Sør-Norge.
Zodiak (andre betydninger)
Zodiak er et belte i ekliptikken.
Sterling Knight
Sterling Sandmann Knight (født 5. mars 1989 i Houston i Texas) er en amerikansk skuespiller og sanger. Han er best kjent for sin rolle som Chad Dylan Cooper i Disney-serien Sonny With a Chance, Christopher Wilde i Disney Channel Original Movie, Starstruck og Ty Parker i Elle: A Modern Cinderella Tale.
Zodiak (andre betydninger)
Zodiac kan imidlertid referere til:
Sterling Knight
Oppvekst
Sterling Sandman Knight ble født 5. mars 1989. Han har en søster, Samantha Scarlett og en bror, Spencer Shuga. Han bodde i Houston i Texas før han flyttet til California for å bli skuespiller.
Karriere
Knight begynte sin karriere på scenen i lokale produksjoner. Han fikk sin skuespillerdebut i mindre roller i Ro, Karrieredagen, og Hi-moro.
Knights første rolle med Disney var i en episode av Hannah Montana, der spilte han Lilys kjæreste Lucas, i 2007. Senere på året dukket Knight også opp i to episoder av The Closer.
I 2008 opptrådte Knight i Out of Jimmy's Head og Grey's Anatomy.
I 2009 startet Knight rollen som Chad Dylan Cooper i Sonny With a Chance. Han fikk sin filmdebut i 17 Again som Alex O'Donnell.
I 2010 spiller Knight i Disney Channel Original Movie, Starstruck, som Christopher Wilde. Av filmens sanger er det kun «Starstruck» som synges av Knight, resten synges av Drew Ryan Scott. Knights neste prosjekt var filmen Elle: A Modern Cinderella Tale med Ashlee Hewitt. Knight spiller Ty Parker, en sanger/låtskriver som finner en jente på innspillingen i et studio, og når hun forlater ham, drar han på en reise for å finne henne. Filmen er planlagt utgitt en gang i 2010.
Skipsoffiser
Skipsoffiser er en betegnelse som brukes om de personene ombord på et skip, både handelsfartøy og krigsfartøy, som har maritim utdannelse som sammen med fartstid gir rett til et skipsoffisersertiftkat. Begrepets motsetning er mannskap. Inndelingen i offiserer og mannskap har sin parallell i det militæres inndeling i offiserer og soldater.
My Wonderful One
My Wonderful One er et musikkalbum med Magni Wentzel, utgitt i 1988.
Skipsoffiser
Eksempler på skipsoffiserer er skipsfører, overstyrmann, styrmann, maskinsjef («chief»), maskinist, stuert, purser og tidligere telegrafist.
Tradisjonelt er skipsoffiserer og mannskap strengt adskilt, og offiserene er en del av skipets «dannede» selskap sammen med ev. passasjerer. Det har vært en tydelig forskjell i sosial bakgrunn for offiserer og mannskap, slik det også var i det militære, der offiserene kom fra borgerskapet og mannskapet fra arbeiderklassen. Offiserene og mannskapet sov og spiste i forskjellige deler av skipet, historisk med langt bedre standard for offiserene.
Grumman F-14 Tomcat
F-14 Tomcat er en amerikansk toseters avskjæringsjager beregnet på bruk fra hangarskip. Det ble utviklet av produsenten Grumman og har vært i tjeneste i den amerikanske marinen og er fremdeles i tjeneste i det iranske luftforsvaret.
Flyet, som er et tyngre jagerfly, var hovedflyet i US Navy i en årrekke, supplert av F-18 Hornet. F-14 kunne ta mange forskjellige typer oppdrag, og regnes derfor som en multirollejager, selv om spesialiteten er avskjæring. En egen missiltype - AIM-54 Phoenix - fungerer kun på F-14. Kombinasjonen av Phoenix missilen og AN/AWG-9 radaren gjorde at man hadde verdens første luftvåpen-system som kunne angriper flere mål samtidig.
F-14 ble fra slutten av 1990-tallet gradvis erstattet av F/A-18E/F Super Hornet i US Navy og ble tatt ut av amerikansk tjeneste i september 2006. Flyene i Iran mangler reservedeler og er derfor sannsynligvis i dårlig stand. Det har forøvrig blitt rapportert at flyet fremdeles benyttes av Iran.
Historie og utvikling
Marinen var på jakt etter et nytt jagerfly etter F-4. Opprinnelig var F-111B tenkt som US Navys nye jagerfly, men dette prosjektet strandet, og flyet avbestilt i 1968. F-14 kom fra det amerikanske jagerflyprogrammet VFX, styrt av den amerikanske marinen, hvor Grumman 12. januar 1969 ble tildelt kontrakt. Den første prøveflygningen var 21. desember 1970.
Opprinnelig var rammen for programmet 497 fly, inkludert en førproduksjonsserie på 12 fly, men programmet ble utvidet inn på 1990-tallet, og 28 skvadroner med F-14 var berammet operative før slutten av 1987. Disse inkluderte to treningsskvadroner og fire reserveskvadroner. De var fordelt på 12 hangarskip og flybasene ved Miramar i California, Oceana i Virginia og Dallas i Texas. Det totale antallet fly levert før 1987 var 577.
De første F-14A kom i tjeneste med skvadronene VF-1 og VF-2 i oktober 1972.
De siste F-14 gikk ut av amerikansk tjeneste i 2006 da de ble byttet ut med F/A-18E/F Super Hornet.
Spesifikasjoner
Kilde: The International Directory of Military Aircraft 2000/01, ISBN 1-875671-49-8
Ei selsom sjappe
Ei selsom sjappe (originaltittel: Black Books) er en engelsk situasjonskomedie skrevet av Dylan Moran, Graham Linehan, Arthur Mathews, Kevin Cecil og Andy Riley, som ble produsert og sendt på Channel 4 mellom 2000 og 2004. Serien vant BAFTA-pris for beste situasjonskomedie i både 2001 og 2005, samt vant en bronserose under Festival Rose d'Or i Montreux i 2001.
Serien utspiller seg i Bloomsbury i London, i bokhandelen 'Black Books, en liten og uavhengig bokhandel som eies av Bernard Black (Dylan Moran), en rappkjefta, eksentrisk, irsk fyllik. Serien utspiller seg rundt hverdagen til Bernard, hans medarbeider Manny (Bill Bailey), og venninnen Fran (Tamsin Greig), som eide en gavebutikk ved siden av i første sesong av serien.
Hver episode viser Bernards hat mot resten av verden og alle som bor der, for eksempel kundene. Manny forsøker å selge alle bøkene på egen hånd, til Bernards irritasjon. Fran, den eneste i trioen som faktisk har et liv utenom butikken, bruker Manny som en kilde til samtale om den moderne verden (mens Bernard en gang innrømte at den siste filmen han så var originalversjonen av Apenes Planet, og ofte blir forvirret av moderne trender og blander Pokemon med Pacman) og forsvarer ofte Manny når han blir trakassert av Bernard. Manny og Fran forsøker ofte å få Bernard ut av butikken, men de eneste anledningene han føler for å gå ut er når han trenger mer mat eller drikke (ofte billig vin). Som et resultat av dette feiler som regel Manny og Frans forsøk, og resulterer ofte i at de blir dratt inn i Bernards syn på alt og alle i verden.
Episoder
Det har blitt laget tre sesonger av Ei selsom sjappe, hver med seks episoder. Moran har sagt at det ikke vil komme noen flere episoder.
Totebo
Totebo er et tettsted i Västervik kommune i Kalmar län i Småland i Sverige. I 2010 hadde tettstedet 239 innbyggere.
Ei selsom sjappe
Tavle
En stående vits i serien er tavla som henger inne i bokhandelen, hvor det vanligvis er skrevet forskjellige regler og instruksjoner som, gitt Bernards generelle natur, vanligvis er heller gretne (i én episode står det bare DON'T). Skriften på tavla er vanligvis nær uleselig, til det punktet hvor Bernard ikke kan lese hva han selv har skrevet (som i Manny's First Day, hvor Bernards forsøk på å forklare de 'enkle reglene' til Manny til slutt får ham til å deklamere 'ingen av dem, eller noen av de andre!' når han kommer til sin uleselige skribling).
Lars Monsen
Lars Thorbjørn Monsen (født 21. april 1963 i Oslo) er en norsk villmarks- og ekspedisjonsfarer, foredragsholder og programleder. Han har produsert og medvirket i flere TV-serier som alle har vært vist på NRK.
Biografi
Monsen har samiske aner. Han tok lærerutdanning ved Sagene lærerhøgskole i 1988 og var tidligere skribent for bladet Villmarksliv. Han har tilbrakt omtrent 5000 døgn i sovepose, halvparten vinterstid og nord for polarsirkelen.
I 2005 ble Monsen kjent i forbindelse med TV-serien Canada på tvers på NRK. Serien dokumenterte hans 8 252 kilometer og 947 dager lange ekspedisjon gjennom Canada. Umiddelbart etter fulgte serien På tur med Lars Monsen fra tre ulike månedslange turer i Norge. Ved årsskiftet 2007–2008 ble TV-serien Nordkalotten 365 (senere omtalt som Et år på tur med Lars Monsen) sendt på NRK, filmet av Monsen alene på åtte ulike langturer på Nordkalotten, inkludert deltakelse i Finnmarksløpet.
I 2010 ble TV-programmet Ingen grenser, der Monsen og tolv funksjonshemmede legger ut på tur, vist på NRK. For serien fikk Monsen Folkets pris under Gullruten 2010, mens programmet vant i kategorien for beste reality. Monsen var også programleder for sesong to av serien.
Monsen er en ivrig hundesledekjører, og har blant annet deltatt i Finnmarksløpet, Femundløpet og Iditarod. Han endte han på tredjeplass i Femundløpet i 2018, som resulterte i TV-serien Monsen og hundene som gikk på NRK i perioden 2012 til 2018 og vant Gullruten 2014 i kategorien for beste dokusåpe. Han har også medvirket i serien Monsen på villspor og senere Monsen på villspor, hvor han med helikopter og bind for øynene ble plassert på et ukjent sted i naturen, og måtte finne tilbake til sivilisasjonen med hjelp av kompass og et begrenset kart. Fra sesong 3 blir serien omtalt som Med Monsen på villspor, hvor han i hver episode får med seg en ny og kjent person.
I 2018 gikk Monsen turer minutt for minutt sammen med NRK som en del av Sommeråpent. På dagtid ble turen sendt direkte, og på kveldstid var han med å lede Sommeråpent-sendingene sammen med en rekke NRK-profiler. For serien ble han nominert til Publikumsprisen under Gullruten 2019. I starten av koronapandemien på våren i 2020 sendte NRK hver dag TV-serien Hjemmecamp Monsen, der Monsen tok imot gjester på sitt eget villmarkssenter i Skiptvet.
Under VM i sjakk 2013 deltok Monsen som kommentator i NRKs studio. Monsen er en aktiv sjakkspiller, med en rating på omtrent 1800. Lars Monsens livsstil har også avfødt en humoristisk internett-trend med såkalte «Lars Monsen facts» i samme stil som «Chuck Norris facts».
Familie
I 2015 giftet Lars Monsen seg med sangeren Trine Rein.
Ekspedisjoner
Lars Monsen har blant annet gjennomført følgende ekspedisjoner:
Forfatter og forlegger
Monsen har siden 1991 skrevet et tyvetalls bøker om sine villmarkseventyr og langturer. I 2003 startet han bokforlaget Larsforlaget sammen med Erik Pettersen. Etter noen år solgte de majoritetsandelen av aksjene til Cappelen Damm, men i 2020 kjøpte Monsen tilbake samtlige aksjer i forlaget.
Forhandler av turutstyr
Lars Monsen har sitt eget varemerke med friluftslivsprodukter som selges gjennom fem fysiske butikker og en egen nettbutikk.
Piperskärr
Piperskärr er et tettsted i Västervik kommune i Kalmar län i Småland i Sverige. I 2010 hadde tettstedet 551 innbyggere.
Småvier
Småvier (Salix arbuscula) er et løvtre i vierslekten innenfor pilefamilien eller også kalt «vierfamilien» (Salicaceae). Den er en svært liten vierbusk, liggende eller opprett og bare 10–70 cm høy. Kan danne hybrid med lappvier.
De er krypende og greinete lavbusker med rødbrun bark, bladskaft gulaktige. Mangler øreblad i bladhjørnene, bladene er 1–3 cm og mellomgrønne ovenpå, grågrønne under. Midtnerve antydning til rødbrun over og rød under. Blomstrer i juni med hunnblomster i blekgule rakler med 3–7 mm lang kapsel, som står på korte grålodne rakleskaft.
I Norge vokser den i fuktige, kalkrike østlige innlandsfjell i Trøndelag og Nord-Norge, samt fåtallig i fjell i Sogn (Luster) opp til 1.320 moh. Indre fjellstrøk i det nordlige Sverige. Ellers i Uralfjellene.
Björkviken
Björkviken er et tettsted i Borgholm kommune i Kalmar län på Öland i Sverige. I 2010 hadde tettstedet 208 innbyggere.
Fylkesvei 1312
Fylkesvei 1312 går mellom Granerud og riksgrensen ved Hølebekk i Marker.
Frem til 2019 hadde veien betegnelsen fylkesvei 840.
Pierre d’Ailly
Pierre d'Ailly  (født 1350/1351 i Compiègne i Frankrike, død 9. august 1420, sannsynligvis i Avignon) var en av Den katolske kirkes kardinaler. Han var biskop av Cambrai i Frankrike.
Han ble kreert til kardinal («pseudokardinal») den 6. juli 1411 av motpaven Johannes XXIII.
Pierre d'Aillys verk Imago mundi går inn på et resonnement om at det må være mulig å seile til India også vestover, og dette verket var med på å oppmuntre Christofer Columbus senere i samme århundre. Videre var det på d'Aillys beregninger og reformforslag, som pave Gregor XIII grunnfestet sin kalender.
Prest
Pierre d'Ailly studerte ved universitetet i Paris, der han bidro til å styrke nominalismen. I r 1380 avla han doktorseksamen i teologi, og var deretter meget produktiv som forfatter. Han forfektet idéen at prester har fått sin jurisdiksjon fra Jesus Kristus og ikke fra paven og bestred ufeilbarlighetsdogmet. Da en dominikaner fornekte jomfrufødselen, appellerte Pierre d'Ailly til pave Klemens VII at dette skulle fordømmes.
I 1389 ble han kansler av universitetet og kongens skriftefar, og dermed kunne han i 1394 introdusere den nyinstallerte motpaven Benediks XIII for det franske hoff.
Biskop og kardinal
Året derpå, i 1395, utså motpaven ham til biskop av Le Puy og to år senere av Cambrai. Motpave Johannes XXIII utså ham i 1411 til kardinalprest med San Crisogono in Trastevere som tittelkirke, hvorved han året derpå fikk sin tjeneste forlagt i Roma. Mer korrekt kalles han derfor pseudokardinal, ettersom han ikke ble utsett til dette av den som i ettertid er blitt erkjent å ha vært den rettmessige pave. Han ble til slutt legat i Avignon, der han også døde.
d'Aillys verk
Sin berømmelse som kirkemann har d'Ailly fått gjennom sin betydning ved det store skisma, og den framtredende rolle han spilte ved de mange kirkemøtene under sitt aktive virke: konsilet i Aix (1409), konsilet i Pisa (1409), konsilet i Roma (1412–1413), og konsilet i Konstanz (1414–1418). Det var d'Ailly som lot sammenkalle til det sistnevnte konsiliet. Han var en talsmann for konsiliarismen, det vil si at de økumeniske konsiler var overstilt pavens autoritet, hvormed komplikasjonene med at det fantes tre paver kunne løses, ved at kardinalene utpekte Martin V til ny pave og klarte å få de tre øvrige rivalene å abdisere. Det var nære ved at d'Ailly selv ble valgt til pave i Konstanz, men de italienske, tyske og engelske nærværende gikk ikke med på dette. Som lærere hadde han flere disipler, for eksempel Johannes Gerson og Nikolaus av Clemanges.
d'Aillys teologiske idéer er blitt forkastet, men under hans samtid var han i den egenskapen som mest innflytelserik. Påvirket av Wilhelm av Occam og representant for nominalismen, mente d'Ailly at Guds eksistens ikke kan bevises med sansene, og at moralen kommer fra loven, hvormed han brøt med læren om naturretten. Hans idéer ble imidlertid til en viss grad antatt av lutheranere.
Det er fremst Christofer Columbus som har bevart d'Aillys navn til etteryiden, ved at han studerte Imago mundi, en bok om astronomi og geografi, innen han begav seg til Amerika. Columbus' eksemplar, som finnes bevart i Sevilla, inneholder også kommentarer i margen.
International Sikh Youth Federation
International Sikh Youth Federation (ISYF) er en militant gruppe som ble grunnlagt i Storbritannia som en internasjonal avdeling i 1984. Gruppen har som mål å skape et eget hjemland for alle sikher som skal hete Khalistan og ligge i India.
ISYF-medlemmer har vært engasjert i terrorangrep, drap og bombeangrep mot både indiske mål og mot moderate sikher som ikke støtter deres væpnede kamp for Khalistan. Organisasjonen har også samarbeidet og er assosiert med andre sikh-terrororganisasjoner.
Jimmy Lemi Milla
Jimmy Lemi Milla (født 8. august 1948, død 9. februar 2011) var en politiker fra Sør-Sudan.
Bahamas under Sommer-OL 1956
Bahamas under Sommer-OL 1956. Fire sportsutøvere fra Bahamas deltok i to sporter under Sommer-OL 1956 i Melbourne. Bahamas, som deltok for andre gang i et OL, vant sin første medalje, en bronse i seiling og ble 35. beste nasjon.
Pederasti
Historisk har pederasti eksistert i et mangfold av skikker og praksis innenfor ulike kulturer. Statusen til pederasti har endret seg i løpet av historien, til tider betraktet som et ideal og andre ganger som en forbrytelse. I Europas historie har den mest strukturerte kulturelle manifestasjonen vært i antikkens Athen, og synes mest framtredende på 500-tallet f.Kr. Gresk pederastis ulike former ble underlagt filosofiske samtaler hvor den kjødelige, sanselige typen var ugunstig sammenlignet med den erotiske, dog åndelige og moderate former.
Den lovlige status til pederasti i de fleste land i dag er bestemt av om det er eller ikke er gutter som har nådd lovlig seksuell minstealder. Ulovlige former for pederasti faller inn under loven om seksuelt misbruk av barn. Barn har rett til å bli beskyttet mot alle former for seksuell utnytting og misbruk, i henhold til artikkel 34 i Barnekonvensjonen.
Hanglip
Hanglip («Hengende leppe» på afrikaans) er en del av den sentrale fjellkjeden Soutpansberg ved byen Louis Trichardt i provinsen Limpopo i Sør-Afrika. Fjellet har en høyde på 1 719 moh. og har en radarstasjon på toppen. Fjellet utgjør et fremstående landemerke som er synlig fra byen og riksvei NH1.
Hanglip-fjellet ligger i det 354 hektar store Hanglip-reservatet i Hanglip nasjonalskog. Nasjonalskogen har kommersielle furuplantasjer, vernet naturskog og bushveld. Furuplantasjene høstes i sykluser på 30-40 år for tømmerbruk og bygningsmateriale.
Geologisk sett består fjellet av hellende lag av Karoo-supergruppen, inkludert avsetninger av glasial morene (eng. glacial till). Avsetninger av rød kvartsitt og grå andesitt (lava) er også til stede.
Turgåere kan ordne overnatting i Hangliphytta som ligger øst for fjellet, og bilister kan besøke en rasteplass mot den sørlige skråningen.
Afrobolivianere
Afrobolivianere er en folkegruppe i Bolivia som er etterkommere etter afrikanske slaver som ble brakt til området i kolonitida.
Næringsliv
I Bolivia kalles folkegruppen negritos og er bosatt i ellers indianske områder. En viktig næringsvei er jordbruk, der dyrking av koka, appelsiner og kaffe er sentralt.
Religion og språk
Religionen er katolsk kristendom, men med innslag av indiansk religion. De snakker spansk og delvis det indianske språket aymara.
Fylkesvei 862 (andre betydninger)
I Norge finnes fylkesvei 862 i de følgende fylkene:
Bermuda under Sommer-OL 1956
Bermuda under Sommer-OL 1956. Tre sportsutøvere fra Bermuda deltok i en sport under Sommer-OL 1956 i Melbourne. Bermuda, som deltok fjerde gang i et OL, vant ikke noen medaljer.
Michael Johnson (1973)
Michael Owen Johnson (født 4. juli 1973 i Nottingham, Nottinghamshire, England) er en engelsk/jamaicansk tidligere fotballspiller som har spilt for fire engelske fotballklubber.
Johnson er født og oppvokst i England, men siden han har foreldre fra Jamaica har han valgt å representere dette landet i landslagsfotball. Han har spilt tretten landskamper for.
Klubblag
Johnson startet sin profesjonelle karriere 9. juli 1991 i Notts County, og han spilte 5 ligakamper for the Magpies i 1991/92-sesongen. Deretter ble det 37 ligakamper i 1992/93-sesongen, 34 ligakamper i 1993/94-sesongen og 31 ligakamper i 1994/95-sesongen. Etter å ha spilt 107 ligakamper for Notts County i løpet av 4 sesonger ble han kjøpt av Birmingham City for £225 000 den 1. september 1995. I hans første sesong for the Blues spilte Johnson 33 ligakamper, mens han i 1996/97-sesongen stoppet på 34 ligakamper. Den 22. februar 1998 laget han sitt første ligamål i karrieren da han scoret i en ligakamp mot Sheffield United. Kun tre dager senere kom mål nummer 2, og dette målet kom i en ligakamp mot Bury. Da 1997/98-sesongen var over hadde Michael Johnson fått med seg 37 ligakamper og 3 mål for laget fra West Midlands. I den neste sesongen spilte han alle 46 ligakampene til Birmingham og han fikk også med seg begge play-off kampene mot Watford.